L-itwal xbejba tal-Brażil kellha tkun l-itwal għarusa tad-dinja wara li n-namrat tagħha pproponielha ż-żwieġ. Il-mudella Elisany da Cruz Silva, li hi twila sitt piedi u tmien pulzieri, kienet ilha toħroġ mal-għarus tagħha Francinaldo da Silva Carvalho, li hu twil ħames piedi u erba' pulzieri, għal aktar minn tliet snin. Minkejja d-differenza ta' pied u erba' pulzieri bejniethom, Francinaldo ma sab ebda problema biex inkina fuq sieq waħda f'xatt il-baħar u jitlobha ssir martu. Il-koppja kienet ilha sena tgħix flimkien f'dar żgħira, fil-belt Brażiljana ta' Salinopolis, u qed tispera li ma ddumx ma tisma' l-ħsejjes ta' saqajn żgħar iduru fid-dar. Elisany tant tixtieq li jkollha tarbija, li qalet li jekk ma tinqabadx tqila malajr, lesta tadotta. Dan għalkemm għad għandha biss 18-il sena. Iżda l-biża' tagħha hu li jkunx jista' jkollha tfal minħabba l-iġgantiżmu li beda jifforma fiha, wara li kibrilha tumur fil-glandola pitwitarja. Madankollu, il-koppja, xorta waħda qed tfittex li jkollha ħajja twila b'relazzjoni ta' mħabba li nsibu fl-istejjer tas-sħarijiet. Għall-bidu, il-ġenituri ta' Elisany ma ridux jemmnu li riedet tiżżewweġ. Issa qed ilestu bis-sħiħ għal din il-festa ta' binthom.
Żwieġ tal-itwal xbejba